**NOTĂ INFORMATIVĂ**

la proiectul hotărârii Guvernului cu privire la transmiterea unor bunuri imobile și modificarea unor hotărâri ale Guvernului

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
|   Autor al proiectului actului normativ este Ministerul Afacerilor Interne. |
|  **2. Condiţiile ce au impus elaborarea proiectului de act normativ şi finalităţile urmărite** |
|   Proiectul actului normativ a fost elaborat în conformitate cu art. 6 alin. (1) lit. a) şi art. 14 alin. (1) lit. b) din Legea nr. 121/2007 privind administrarea şi deetatizarea proprietății publice, art. 8 alin. (2) și alin. (3) din Legea nr. 523/1999 cu privire la proprietatea publică a unităților administrativ-teritoriale și Hotărârii Guvernului nr. 901/2015 pentru aprobarea Regulamentului cu privire la modul de transmitere a bunurilor proprietate publică. Actualmente, în gestiunea economică a Organelor teritoriale ale Inspectoratului General pentru Situații de Urgență (IGSU), se află bunuri imobile proprietate publică a statului situate în or. Cimișlia, str. Decebal, 123, gestiunea economică a Direcției situații excepționale mun. Hîncești a IGSU:* construcție, cu suprafața de 512,5 m2 (număr cadastral 2901306.242.01), administrarea Ministerului Afacerilor Interne (MAI). În context, mențonăm că, la pct. 2.59 din anexa nr. 18 a HG nr. 351/2005, suprafața construcției este de 418,2 m2, care a fost inclusă în temeiul dosarului tehnic elaborat în baza măsurărilor efectuate cu ajutorul tahiometrului și ruletei efectuate până în anul 2005. La data de 26.05.2020 a fost înregistrat în Registrul bunurilor imobile al Agenției Servicii Publice dreptul de proprietate al Republicii Moldova, în baza măsurărilor efectuate la fața locului prin determinarea punctelor de hotar cu ajutorul GPS, care sunt mult mai precise, ca rezultat, suprafața reală a bunului a fost identificată de 512,2 m2. Astfel, reieșind din faptul că nu au fost efectuate modificările la anexa nr. 18 a HG nr. 351/2005, se denotă divergențe de date la compartimentul ,,suprafața” construcției cu nr. cadastral 2901306.242, la poziția 2.59 din anexa menționată și pct. 1.1. subcap. 1 din extrasul din Registrul bunurilor imobile;
* teren pentru construcții, cu suprafața de 0,1688 ha (număr cadastral 2901306.242), administrarea Agenției Proprietății Publice (APP).

 Construcția este fostul edificiu al Remizei de pompieri Cimișlia, edificată în perioada sovietică, care este într-o stare deplorabilă și necesită investirea mijloacelor financiare, din contul investițiilor capitale, pentru a fi readusă în stare funcțională. Totodată, prin intermediul Programului de asistență tehnică lansat de către Guvernul SUA în Republica Moldova, în orașul Cimișlia a fost edificată o unitate de pompieri și salvatori modernă la standarde europene, creându-se astfel condiții optime de muncă a angajaților, fapt ce a dus nemijlocit la creșterea operativității și calității intervențiilor la lichidarea situațiilor excepționale din regiunea respectivă. Sectorul de teren pe care a fost edificată noua construcție, a fost transmis de către administrația publică locală în proprietatea statului, cu condiția că la finalizarea construcției și reamplasarea efectivului în clădirea nouă, sediul vechi al unității de pompieri și salvatori Cimișlia va fi transmis în proprietatea administrației publice locale. Este de menționat faptul că, administrația publică locală din or. Cimișlia, este în permanență alături de echipele de pompieri și salvatori, prin acordarea sprijinului, care se valorifică atât în mijloace financiare, cât și/sau bunuri materiale, necesare pentru soluționarea problemelor administrativ-gospodărești.1. IGSU a recepționat de la Consiliulraional Cimișlia Decizia nr. 04/20 din 29.06.2022 cu privire la acceptarea transmiterii terenului cu nr. cadastral 2901306242 din proprietatea statului în proprietatea orașului Cimișlia, prin care își exprimă acordul de a primi la balanță bunurile imobile (construcția și terenul aferent), situată în orașul Cimișlia, str. Decebal, 123.

 Având în vedere starea deplorabilă a construcției, lipsa mijloacelor financiare și a personalului necesar pentru întreținere, precum și dispariția necesității de gestionare în continuare a bunurilor imobile menționate, denotă necesitatea transmiterii acestora în proprietatea autorității administrației publice locale.  În altă ordine de idei*,* în scopul inițierii unui parteneriat public cu un investitor privat pentru construcţia unui complex sportiv multifuncțional şi de menire social-culturală,la solicitarea Președintelui raionului Anenii Noi cu nr.12 din 29.01.2019, a fost transmisă, cu titlu gratuit, din proprietatea statului, administrarea Ministerului Afacerilor Interne, gestiunea Inspectoratului General pentru Situaţii de Urgenţă în proprietatea Consiliului raional Anenii Noi, construcția cu suprafața totală de 2218,0 m2 (numărul cadastral 1001209.051.02) amplasată în oraşul Anenii Noi, str. Concelierii Naționale, 40 *(Hotărârea Guvernului nr.144/2019 cu privire la transmiterea unui bun imobil*). Reieșind din faptul că, până în prezent intenția Consiliului raional Anenii Noi nu a fost realizată, iar situațiile create în ultimii ani în Republica Moldova odată cu declararea stării de urgență în sănătate publică, provocată de Coronavirusul de tip nou (SARS-CoV-2), criza energetică, situația legată de securitatea regională și pericolul la adresa securității naționale, s-a constatat insuficiența spațiilor pentru depozitarea și păstrarea bunurilor destinate utilizării în caz de situații excepționale și de urgență. Astfel, conducerea Inspectoratului a solicitat transmiterea construcției menționate în proprietatea publică a statului, administrarea Ministerului Afacerilor Interne (gestiunea Inspectoratului General pentru Situații de Urgență), în scopul utilizării acestuia conform destinației inițiale. Astfel, potrivit Deciziei Consiliului raional Anenii Noi nr. 02/14 din 26 mai 2022 *cu privire la transmiterea bunului imobil din proprietatea Consiliului raional Anenii Noi în proprietatea statului*, solicitarea a fost acceptată. Totodată, în Programul de asistență tehnică, lansat de către Guvernul SUA în Republica Moldova pentru anul 2024, este prevăzută reconstrucția clădirii din orașul Căinari, str. V. Coliban, nr. 16, în care actualmente este amplasată unitatea de pompieri şi salvatori din orașul Căinari. În rezultatul examinării preliminare a stării tehnice și amplasamentul bunului imobil, s-a constatat că reconstrucția acestuia necesită investiții capitale mult mai mari decât edificarea unei clădiri noi, iar suprafața și amplasarea geografică a terenului aferent nu corespunde cerințelor impuse de documentația de proiect preliminară. Subsidiar, deschiderea unui șantier de construcții pe adresa menționată va crea impedimente considerabile în procesul de exercitare a obligațiunilor de serviciu a angajaților pe aspectul operativității și calității intervențiilor. Astfel, în rezultatul discuțiilor pe marginea subiectului abordat cu Administrația Publică Locală, Consiliul orășenesc Căinari a decis de a transmite în proprietatea statului, gestiunea economică a Direcției situații excepționale Căușeni a IGSU, un sector de teren cu suprafața de 0,40 ha (nr. cadastral 2301112252) amplasat în intravilanul orașului Căinari, pentru edificarea unei remize de pompieri şi salvatori (Decizia Consiliului orășenesc Căinari nr. 3/9 din 31 mai 2022 modificată prin Decizia Consiliului orășenesc Căinari nr. 4/15 din 23 septembrie 2022).  În ordinea de idei, transmiterea bunurilor imobile în proprietatea statului, pentru construcția remizelor de pompieri şi salvatori, este o condiție de bază în implementarea Programului de asistență tehnică enunţat.  Urmare celor menționate, considerăm oportun intrarea în vigoare a prezentei hotărâri la data publicării în Monitorul Oficial al Republicii Moldova.  |
|  **3. Principalele prevederi ale proiectului şi evidenţierea elementelor noi** |
|   Proiectul hotărârii Guvernului prevede transmiterea din proprietatea statului, în proprietatea Administrațiilor publice locale a bunurilor imobile amplasate în or. Cimișlia, str. Decebal, 123* construcție, cu suprafața de 512,5 m2 (număr cadastral 2901306.242.01), administrarea Ministerului Afacerilor Interne (MAI);
* teren pentru construcții, cu suprafața de 0,1688 ha (număr cadastral 2901306.242), administrarea Agenției Proprietății Publice (APP).

 De asemenea, proiectul prevede transmiterea următoarelor bunuri imobile din proprietatea Administrațiilor Publice Locale, în proprietatea statului:* construcția cu suprafața totală de 2218,0 m2 (numărul cadastral 1001209.051.02) amplasată în oraşul Anenii Noi, str. Concelierii Naționale, 40.
* teren cu suprafața de 0,40 ha (nr. cadastral 2301112252) amplasat în intravilanul

 orașului Căinari. În context, se modifică anexa nr. 18 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile și anexele nr. 2 și 3 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice*.* Concomitent, proiectul stabilește că, Agenția Proprietății Publice și Ministerul Afacerilor Interne în comun cu Administrațiile Publice Locale vizate, vor institui comisiile de transmitere și vor asigura, în termen de 30 zile, transmiterea bunurilor în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.  |
|  **4. Fundamentarea economico-financiară** |
|  Implementarea prezentei hotărâri nu va implica cheltuieli financiare suplimentare din contul bugetului de stat. |
|  **5. Avizarea şi consultarea publică a proiectului** |
|   În scopul respectării prevederilor Legii nr.100/2017 cu privire la actele normative și Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unor bunuri imobile și modificarea unor hotărâri ale Guvernului este plasat pe pagina-web oficială a Ministerului Afacerilor Interne, în directoriul Transparenţa/Consultări publice/Iniţierea elaborării actelor normative.  |
|  |
|  Proiectul va fi supus expertizei juridice. Recomandările vor fi incluse în sinteza obiecțiilor şi propunerilor (recomandărilor).  |
|  **7. Constatările expertizei anticorupție** |
|   Proiectul va fi supus expertizei anticorupție. Recomandările vor fi incluse în sinteza obiecțiilor şi propunerilor (recomandărilor).  |

**Secretar general al ministerului Serghei DIACONU**